Gravity (film)

**Gravitacija** () je američko–britanska filmska drama sa elementima psihološkog trilera, koju je režirao Alfonso Kuaron, a čija je svetska premijera bila održana na Filmskom festivalu u Veneciji 2013. godine. Kuaron je takođe scenarista, producent i montažer filma. U glavnoj ulozi je Sandra Bulok, koja je jedina protagonistkinja u poslednjih šezdeset minuta filma. Bulokova je izabrana je nakon višemesečnog traganja za glavnom glumicom.

*Gravitacija* je dugoočekivani visokobudžetni projekat, koji je najavljivan kao vrhunsko ostvarenje o borbi za život po svaku cenu, čak i kada taj život postane gorak i besmislen. Pored toga, smatra se da je tehnički i vizuelno najsavremeniji film snimljen do 2013. godine, i da gledaocima pruža osećaj *kao da su zaista u svemiru*. Sa ocenom 8.2 na filmskom internet–portalu IMDb to je najbolje ocenjeni film u karijeri Bulokove, a po mišljenju kritičara, eksperata i urednika filmskih portala i magazina to je najbolji film 2013. godine.

## Radnja

*Gravitacija* je priča o austronautkinji Rajan Stoun čiji je brod pogodio ostatak asteroida i opasno ga oštetio. Iako *nema razloga da se vrati na Zemlju* (još uvek se ne zna zašto), ona se očajnički bori da preživi. Šanse za to su male budući da joj jedino preostaje da u svom astronautskom odelu *plovi* svemirom, dok joj kiseonika ponestaje.

## Nastanak filma
Kuaron je napisao scenario za film zajedno sa svojim sinom, Honasom Kuaronom. Planirano je da film bude snimljen pod pokroviteljstvom studija *Juniverzal pikčers (Universal Pictures)*, gde je godinama imao status *projekta u nastajanju*. *[[Warner Bros.|Vorner braders]] (Warner Bros)* se naglo zainteresovao za film i otkupio projekat, za čije je snimanje izdvojio čak osamdeset miliona dolara.

Reditelj je početkom 2012. otkrio da će film činiti veliki broj dugih kadrova – u filmu ih ima ukupno samo 156, a prvi će trajati punih sedamnaest minuta. *Gravitacija* nije snimljena u 3D formatu, već konvertovana u njega. Ceo film je snimljen digitalno, u londonskom studiju *Šeperton (Shepperton Studios)*. u maju 2011,

Pošto je Kluni priznao da je zabrinut kako će izgledati u krupnim kadrovima, i to u 3D formatu, Bulokova je otkrila odakle njegov *strah*. Glumica je obelodanila da im je tokom snimanja bilo zabranjeno da na lice stave gram šminke: „Ah, Horhe... Džordži... Neka vam je Bog u pomoći kada moje nenašminkano lice pojuri na vas u krupnom kadru! Unapred vam se izvinjavam.“

### Potraga za glumcima
Glavna uloga je najpre bila ponuđena Andželini Džoli, koja nije bila mnogo zainteresovana za projekat, budući da je snimala ratnu ljubavnu dramu *[[U zemlji krvi i meda]]*. Kada je konačno pristala, ali zatraživši dvadeset miliona dolara za ulogu, studio je odustao od pregovora sa njom. Sledeća kojoj je bila ponuđena uloga bila je Natali Portman, koja nije mogla da je prihvati zbog drugih projekata.
Producenti su se konačno obratili Bulokovoj, tada najvećoj filmskoj zvezdi i najskupljoj glumici na svetu, koja je pristala da igra Rajan Stoun. Sandra je za ulogu dobila 25 miliona dolara – pet miliona više od sume koju je tražila Anđelina. Džolijeva za film uzme deset do petnaest miliona, dok je Bulokova 2009. godine zaradila čak 56 miliona dolara. Glumice koje su bile razmatrane za ulogu u slučaju da je Sandra odbije, bile su Rejčel Vajs, Marion Kotijar, Naomi Vots, Skarlet Džohanson, Blejk Lajvli, Olivija Vajld, Sijena Miler, Keri Maligan, Abi Korniš i Rebeka Hol.

Iako je Robert Dauni mlađi bio angažovan za sporednu ulogu još pre nego što je izabrana glumica, morao je da napusti film zbog drugih planova. Na njegovo mesto došao je Kluni.

Sa razvojem *Gravitacije*, javile su se primedbe na odabir žene za protagonistu naučno-fantastičnog filma. Kuaron je branio svoj izbor Bulokove, rekavši da su mu se kada je završio scenario, „shodno činjenici da u Holivudu postoji uvreženo mišljenje da je naučna-fantastika za *momke*, javili glasovi da angažuje muškarca, ali srećom, nisu bili dovoljno jaki.“ Izuzeci od ove predrasude su Elen Ripli (Sigorni Viver) u Osmom putniku i Sara Konor (Linda Hamilton) u Terminatoru.

### Premijera i projekcije
Trebalo je da film u američke bioskope izađe 21. novembra 2012. godine. Sredinom 2012. obavljeno je da je izlazak filma u bioskope odložen za 2013. godinu, a premijerno prikazivanje u Sjedinjenim Državama zakazano je za 4. oktobar 2013. godine. Dan pre američke premijere, film će biti prikazan u bioskopima u Italiji, Nemačkoj, Rusiji, Španiji, Australiji i Holandiji. Dve nedelje posle američke premijere, 18. oktobra, Gravitacija će biti puštena u bioskopima u Ujedinjenom Kraljevstvu, Grčkoj, Francuskoj, Brazilu i drugim zemljama. Prvo prikazivanje filma će pak biti održano 28. avgusta na Filmskom festivalu u Veneciji, a drugo početkom septembra, na Filmskom festivalu u Torontu.

Prava za prikazivanje filma u Srbiji su otkupljena nakon Venecijanskog filmskog festivala, te će film biti premijerno prikazan 3. oktobra u Beogradu.

## Glumci i likovi
U filmu se pojavljuju samo Bulokova i Kluni, a pored njih se čuju dva glasa posade svemirskih stanica. Džordž Kluni se pojavljuje tokom prvih trideset minuta filma, nakon čega je, tokom narednih devedeset minuta, u kadru jedino Sandra Bulok.

## Kritike
Mnogi su Kuaronu zamerili što je za uloge u nekomercijalnom, gotovo avangardnom filmu, izabrao dvoje od verovatno deset najvećih filmskih zvezda na svetu. Mnogi kritičari smatraju da je jednu Sandru Bulok gotovo nemoguće zamisliti kao astronauta, u ozbiljnoj, ne komičnoj ulozi, i da je na njenom mestu trebala da bude mlada i nepoznata, ili barem ne toliko popularna i angažovana glumica.
### Nakon probnog prikazivanja
Film je prvi put prikazan 3. maja 2012, ali za ograničen broj ljudi. Dosta kadrova nije bilo prilagođeno trodimenzionalnoj projekciji, a neki čak nisu bili ni završeni. Komentari novinara su bili pozitivni. Svi su se složili da je ceo film *iznela* Sandra. Naime, Džordž Kluni se u filmu pojavljuje samo tokom prvih pola sata, gde je duhovit i zabavan, te filmu daje blago komičnu notu. Narednih, *ozbiljnijih i napetih*, devedeset minuta se prikazuje isključivo Bulokova – njena agonija i želja za životom u svemirskom prostranstvu.

Kolumnista *Film Experiencea* je napisao da je film remek–delo, i da će podeliti publiku. Predviđa još i da će biti nominovan za Oskara u kategorijama: najbolji film, najbolji reditelj, najbolja kamera, najbolji vizuelni efekti, najbolja montaža i najbolja glavna glumica.

Filmski internet portal *RopeOfSilicon* stavio je *Gravitaciju* na drugo mesto liste najiščekivanijih filmova 2012/2013. godine – posle filma *[[Đangova osveta]] (Django Unchained)*.

### Nakon premijere
Film je 28. avgusta otvorio Filmski festival u Veneciji 2013. godine, što je ujedno bila i njegova svetska premijera. Prvi put u istoriji, festival je otvoren 3D ostvarenjem. Istovremeno je naišao na odličan prijem kod kritike i italijanske publike. Za film se pisalo da je zapanjujuć, maestralan, da ostavlja bez daha, da pomera granice i piše novu istoriju kinematografije. Naročito je pohvaljen reditelj, Lubecki za rad sa kamerom i Bulokova za izvanredno portretisanje žene koja se bori za vlastiti život. *Holivud riporter (Hollywood Reporter)* se posebno osvrnuo na vizuelni doživljaj, napisavši da je *Gravitacija jedan od najlepših filmova ikada snimljenih*. *Varajeti (Variety)* je objavio članak o filmu, hvalivši Kuarona za pružanje *realističnog i moćnog osećaja plutanja u svemiru.* Naglasili su da će gledaoci gotovo počinjati da se guše, gledajući Bulokovu kako ostaje bez vazduha. Napisali su još i da je film slobodno mogao biti naslovljen kao „Ples sa zvezdama.“ Pored dugih kadrova po kojima je Kuaron poznat, pohvaljeni su i vizuelni efekti, za koje se tvrdi da su najsavremeniji do sada primenjeni u filmskoj industriji.

Sandra Bulok je za ulogu u filmu *Gravitacija* dobila najveće pohvale u celokupnoj svojoj karijeri. Neki su portret doktorke Ryan Stone nazvali njenom životnom ulogom. Variety je napisao da „dok Bulokova uranja u ulogu sa velikom dozom ozbiljnosti i dostojanstva, i dok taktično i suptilno nagoveštava bolne ožiljke iz doktorkine prošlosti, ona lako osvaja ekran i sama iznosi ceo film kao predstavu o jednoj ženi.“

*Huffington Post* je rekao da je *Gravitacija* maestralan film koji je ceo u službi Sandre Bulok, koja daje jedno od najboljih izvođenja u svojoj karijeri. Arsen Oremović je također hvalio film:
:"Netko je rekao da će film koji će željeti nadvisiti *[[2001: A Space Odyssey (1968)|Odiseju u svemiru]]* morati biti snimljen u svemiru. Film *Gravitacija* Alfonsa Cuaróna nije snimljen u svemiru, ali djeluje zaista kao da jest. Doduše, nije ni nadvisio *Odiseju*, ali sigurno će biti zapamćen kao jedan od najboljih SF filmova posljednjih godina i jedan od boljih filmova ove godine uopće...Izvrsno snimljen, s finim, gotovo baletanskim radom kamere, zapanjujuće oštrine i najboljim 3D efektom dosad viđenim, film je lišen Kubrickove ili De Palmine poetike, a filozofičnost koja dobro pristaje SF-u svedena je na osnovu – preživjeti i vratiti se na Zemlju."

## Nagrade i nominacije

## Reference

## Napomene

## Vanjske veze
* 
* Zvanična stranica
* Metacritic
* Rope of Silicon 
* Rotten Tomatoes